Diari Oficial de la Generalitat Valenciana


Sumari del DOGV 5929, del 09-01-2009 (2008/15804)

Notificació a María Ángeles Checa Castañares. Expedient número V-RACNU-03/07.
-----------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2008/15525


Data del document
:   23-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a María Ángeles Checa Castañares. Expedient número V-RACNU-03/07. [2008/15945]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a María Ángeles Checa Castañares, barri de la Constitución, núm. 9, bloc. D 1r-1ª (46887 Utiel) la resolució del recurs d'alçada amb el número de referència interna R-155/2008.  
Resolució de la secretària autonòmica de Medi Ambient, Aigua, Urbanisme i Habitatge, del recurs d'alçada relatiu a l'expedient de resolució administrativa de contracte de compravenda per no ús V-RACNU-003/07, de l'habitatge siti al barri de la Constitución, número 9, bloc D, escala D, planta 1, porta 1 d'Utiel (València). Grup 460804.  
Dades del reclamant   
Número d'expedient: Cognoms i nom  
V-RACNU-03/07 Checa Castañares, María Ángeles  
Dades de l'habitatge  
Codi habitatge. 7204245882  
Adreça: barri de la Constitución núm. 9, bl. D, esc. D, pl. 1, porta.1 Utiel  
Règim: compravenda.  
Adjudicatari: Manuel Ruíz Cervera  
I. Antecedents  
Cronològicament exposats, els fets essencials relatius a l'expedient són els següents:  
1r. En data 20.11.1985 s'adjudica a Manuel Ruíz Cervera l'habitatge esmentat en règim de compravenda.  
2n. Per informes de la Inspecció del Centre de Gestió d'Habitatge Públic d'11.02.2007, de la Policia Local d'Utiel de data 10.02.2007, modificat per l'informe de data 14.04.2007, es detecta que els adjudicataris no destinen l'habitatge de promoció pública a domicili habitual i permanent, i que està ocupat il·legalment per Matilde Checa. Finalment, en data 20.02.2007, a fi de demanar altres mitjans de prova, se sol·licita a l'Ajuntament d'Utiel que estenga certificat d'empadronament relatiu a l'habitatge indicat, certificat que és expedit en data 21.03.2007.  
- L'1 de març de 2007 es dicta providència d'incoació de l'expedient referenciat.  
- En data 30.03.2007, la recurrent sol·licita còpia de l'expedient, la qual li és remesa per correu, i n'acusa rebuda en data 12.04.2007.  
- El 28.03.2007 s'elabora el plec de càrrecs. Es fa constar que, pel fet de no trobar-se l'interessat en el seu domicili, se'n fa càrrec la mateixa Matilde Checa Castañares, per ser la persona que es troba en l'esmentat domicili. En data 20.04.2007 la recurrent presenta escrit d'al·legacions, les quals són contestades en la proposta de resolució.  
- El 08.06.2007 s'elabora la proposta de resolució. Es fa constar que, intentada la notificació d'aquesta en data 11.06.2007, no es pot practicar per no trobar a ningú en el domicili que puga fer-se'n càrrec, per la qual cosa es notifica mitjançant d'edictes, però en data 25.06.2007, la interessada presenta escrit d'al·legacions que són contestades en la resolució de l'expedient i es dóna per notificada la proposta de resolució.  
- El 12.07.2007 el director general d'Habitatge i Projectes Urbans dicta una resolució. Es fa constar que, intentada la notificació en data 17.07.2007, l'interessat la rebutja, de tot això n'és testimoni un agent de l'autoritat.   
- El 06.08.2007 la interessada interposa recurs d'alçada, mitjançant l'oficina de correus i telègrafs de Requena. Aquest recurs va tenir entrada en les oficines de l'Institut Valencià d'Habitatge en data 07.08.2007.   
- Finalment, s'aporten com a documents d'interés notes simples informatives del Registre de la Propietat de Requena, en les quals la recurrent apareix com titular registral d'altres béns immobles de naturalesa urbana.  
II. Fonaments de dret  
I. L'article 57 de la Llei 8/2004, de 20 d'octubre, de la Generalitat, de l'habitatge de la Comunitat Valenciana.  
II. L'article 30 del Reial decret 2960/1976, de 12 de novembre, sobre el Text refós de la legislació d'habitatges de protecció oficial. L'article 107 del Decret 2114/1968, de 24 de juliol, en relació amb l'art. 3 del Reial decret 3148/1978, de 10 de novembre, sobre política d'habitatge.  
III. L'estipulació VI del contracte de compravenda que estableix que «l'habitatge objecte del contracte haurà d'utilitzar-se com a domicili habitual i permanent» i l'estipulació XII que estableix que «es pacten com a condicions resolutòries expresses i automàtiques: (?) No destinar l'habitatge a domicili habitual i permanent del titular propietari.»  
IV. El Reial decret legislatiu 2/2000, de 16 de juny, pel qual s'aprova el Text refós de la llei de contractes de les administracions públiques, en els articles 5, 7 i 8, en relació amb els articles 111 i 112, en la regulació dels contractes administratius qualifica com administratius especials els contractes que tinguen caràcter administratiu «per satisfer de forma directa o immediata una finalitat pública» i, en general, per comportar una especial tutela de l'interés públic.  
V. L'article 59 de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
III. Contestació a les al·legacions  
A la primera  
Manifesta la recurrent que ocupa i continua ocupant l'habitatge objecte de recurs, a la qual cosa cal dir, que a l'efecte del referit expedient de resolució de contracte es van demanar els mitjans de prova següents:  
- Informe d'Inspecció del Centre de Gestió d'Habitatge Pública.  
- Informe de la Policia Local de data 10.02.2007, modificat per l'informe de data 14.04.2007, en el qual es fa constar que «les persones que ocupen l'habitatge en qüestió és una germana de la titular Matilde Checa Castañares, juntament amb el seu marit Rachid Bellar i els seus dos fills Kevin Bellar Checa, de 14 anys, i Rachid Bellar Checa, de 12 anys.»  
D'aquests mitjans de prova es dedueix que la interessada no ha destinat l'habitatge de promoció pública objecte de recurs a domicili habitual i permanent.  
D'altra banda, en el fet que no té cap altre habitatge, cal dir que segons notes simples informatives del Registre de la Propietat de Requena, la recurrent apareix com a titular registral d'altres béns immobles de naturalesa urbana.   
També ressaltar que segons es desprén de l'expedient la Sra. Checa Castañares sol·licita còpia d'aquest en data 30.03.2007, còpia que li va ser remesa per correu en data 04.04.2007, i la interessada n'acusa rebuda en data 12.04.2007.  
Finalment, quant al certificat de convivència aportat per la interessada, cal oposar els informes de la policia local d'Utiel i d'Inspecció del Centre de Gestió d'Habitatge Públic dels quals es dedueix que la interessada no ha ocupat l'habitatge objecte de recurs com a domicili habitual i permanent.  
A la segona  
En relació amb la prova testifical proposada, no s'admet perquè de les dades que consten en l'expedient es desprén que la recurrent no ha destinat l'habitatge com a domicili habitual i permanent i per entendre que pot existir interés en l'assumpte per part dels testimonis proposats (article 80.3 de la Llei 30/92, de 26 de novembre, de règim jurídic de les administracions públiques i del procediment administratiu comú).  
A la tercera  
Ens reiterem en allò que s'ha manifestat en la contestació a l'al·legació primera.  
A la quarta  
Insistir en el fet que l'expedient s'incoa basant-se en els mitjans de proves citats en la contestació a les al·legacions anteriors, dels quals es dedueix la no-ocupació de l'habitatge com a domicili habitual i permanent, sent aquest fets causa legal i contractual de resolució de contracte.  
Resolució  
Vist l'expedient, es dedueix que queda suficientment acreditat que els interessats no han destinat l'habitatge de promoció pública siti al barri de la Constitución núm. 9, bl. D, esc. D, pl. 1, porta 1 d'Utiel com a domicili habitual i permanent.  
Vistos els fets, les disposicions legals esmentades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, la qual posa fi a la via administrativa, es pot interposar recurs contenciós administratiu davant del jutjat del contenciós administratiu corresponent en el termini de dos mesos, comptadors a partir de l'endemà de la recepció d'aquesta notificació, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs que es crega oportú.  
València, 23 d'abril de 2008.- La secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.